The Word (Beatles-sang)

«The Word» er en sang av The Beatles som ble skrevet av Lennon/McCartney og først utgitt 3. desember 1965 på deres sjette album Rubber Soul. Sangen har ikke noe refreng, kun vers og mellomvers.

 Bakgrunn 

Rytmen i «The Word» er inspirert av Wilson Picketts «In the Midnight Hour» og James Browns «Papa Got a Brand New Bag».MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 143 John Lennon og Paul McCartney skrev sangen hjemme hos Lennon i Weybridge. De pleide ikke å røyke marihuana mens de jobbet, men med denne sangen ble det et unntak. Vanlig praksis var at når en sang var ferdig skrevet, skrev de ned hver sin kopi av teksten. Denne gang røyket de mens de renskrev teksten med forskjellige fargestifter. Sangen ble en slags prototype på «peace and love» sanger.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 272

 Innspilling 

«The Word» ble innspilt 10. november 1965 i Abbey Road Studios. Det ble innspilt tre tagninger med blant annet McCartney på piano. Ringo Starr la på maracas, McCartney ditto bass og produsent George Martin det samme med harmonium.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 68 Lennon spilte sannsynligvis ikke noe instrument, mens George Harrison spilte inn elektrisk gitar to ganger. På grunnkompet veksler han mellom taktfaste slag over strengene i versene for deretter å spille riff i mellomversene. Når Martins harmonium solo-innslag inntreffer, dobler Harrison sitt eget riff i et pålegg. Lennons vokal er spilt inn minst to ganger.

 Musikere og instrumenter 

John Lennon: vokal (solist i mellomversene)
Paul McCartney: piano, bass, vokal
George Harrison: elektriske gitarer, vokal
Ringo Starr: trommer, maracas
George Martin: harmonium

The Beatles spilte aldri «The Word» offentlig på konserter, men Paul McCartney la den til i en medley sammen med «All You Need Is Love» og fremførte den første gang 26. november 2011 da han spilte i Bologna i Italia.http://www.setlist.fm/setlist/paul-mccartney/2011/unipol-arena-bologna-italy-6bd1ce4a.html

 Coverversjonerhttp://www.secondhandsongs.com/work/6936 
 Utgivelsesår/dato  Artist  Album 20. mai 1966  Gary McFarland and Gabor Szabo  Simpatico Februar 1967  Jackie Cain & Roy Kral  Changes 2001  Paul Michiels  Forever Young 2004  Lisa Lauren  It Is What It Is 25. oktober 2005  Mindi Smith  This Bird Has Flown – 40th Anniversary Tribute to Rubber Soul|-
| Mai 2010 || Bettye LaVette || The British Rock Songbook''

Referanser

 Eksterne lenker 
 Sangteksten (presentert på The Beatles' offisielle webside)

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965